Աբդուլա եղբայների ֆոտոստուդիան, որոնք ի դեպ փայլուն կրթություն էին ստացել Եվրոպայում, բացվում է 1858 թվականին, շատ արագ մեծ համբավ է ձեռք բերում, և ընդամենը 5 տարի անց եղբայրները դառնում են արդեն սուլթանի արքունական լուսանկարիչները: Առաջին միջազգային ճանաչումը նրանց մոտ եկավ 1867 թվականին, երբ Փարիզում կայացած 2-րդ համաշխարհային ցուցահանդեսի Օսմանյան կասրության տաղավարում նրանք ներկայացրեցին իրենց կողմից արված բարձրակարգ լուսանկարչական բնապատկերները: Եղբայրները լուսանկարում էին նաև բազմաթիվ հանրահայտ մարդկանց, ինչպես Ֆրանսիայի կայսրուհի Էժենիին և Ուելսի արքայազն Էդվարդին` մայրաքաղաք Պոլիս նրանց այցի ժամանակ: Բացի Պոլսում գործող «Աբդուլա Ֆրեր» լուսանկարչատներից, 1886-ից բացվել և մեծ համբավ էր ձեռք բերել նաև Կահիրեի մասնաճյուղը: